# Alli

### Wikipedia

Alli
Tieteellinen luokittelu

Kunta: | Eläinkunta Animalia
Pääjakso: | Selkäjänteiset Chordata
Luokka: | Linnut Aves
Lahko: | Sorsalinnut Anseriformes
Heimo: | Sorsat Anatidae
Suku: | Clangula
Laji: | hyemalis

Alli (Clangula hyemalis) on keskikokoinen musta-ruskea-valkea sorsalintu

## [muokkaa] Koko ja ulkonäkö

Aikuisilla on valkea vatsapuoli, selkäpuoli on ruskean-mustan ja valkean kirjava sukupuolen ja vuodenajan mukaan. Koiraalla on keväällä pitkä pyrstöjouhi.

Pituus 38–60 cm, siipien kärkiväli 75 cm, paino 500–1100 g

Ääni: Alli huutaa "ala alli, ala alli" josta se on saanut nimensäkin. Suuren alliparven laulu hämärtyvällä meren ulapalla on ikiaikainen ja -muistoinen äänikokemus.

Vanhin suomalainen rengastettu alli on ollut 22 vuotta 7 kuukautta 9 päivää vanha. Se on samalla myös Euroopan vanhin alli.

## [muokkaa] Levinneisyys

Alli on muuttolintu, joka viettää kesänsä Pohjois-Atlantin rannoilla, Alaskassa, Pohjois-Kanadassa, Pohjois-Euroopassa ja Pohjois-Venäjällä. Suomessa alli pesii Tunturi-Lapin pienten järvien ja jokien rannoilla ja palsasoilla, yksittäisiä pesimishavaintoja on Perämeren rannikolta ja Pohjanmaan edustan saarilta. Talveksi se muuttaa etelämmäksi. Tärkein talvehtimisalue on Itämeri, jossa talvehtii noin 4.5 miljoonaa allia. Suomessa pesii noin 1700 paria, mutta alleja havaitaan paljon enemmän, koska Pohjois-Venäjän allit levähtävät täällä muuttomatkoillaan, ja lauhoina talvina osa talvehtijoista jää Suomen etelärannikolle. Euroopan pesimäkannaksi arvioidaan 8000 - 18 000 paria, Venäjän 350 000 - 500 000 paria.

## [muokkaa] Elinympäristö

Tundran ja tunturien pienet järvet ja joet.

## [muokkaa] Lisääntyminen

Alli rakentaa pesänsä kasveista maalle, lähelle vesirajaa. Se vuoraa pesän untuvalla. Munia on 5–11 ja niitä haudotaan 24–35 päivää.

## [muokkaa] Ravinto

Alli syö simpukoita, kotiloita, äyriäisiä ja pikkukaloja. Sekä myös muita pieniä mereneläviä.

## [muokkaa] Aiheesta muualla

- Etelä, Jouko & Kumlander, Bo-Göran 1976: Alli Clangula hyemalis pesinyt Suomenlahdella. - Lintumies 2.1976 s. 63. SLY.
- Panula, Pertti 1978: Allin erehdys. - Lintumies 1.1978 s. 24-25. LYL.
- Salminen, Aarno 1981: Allin monet kasvot. - Lintumies 1.1981 s. 2-9. LYL.

Haettu osoitteesta http://fi.wikipedia.org../../../a/l/l/Alli.html

Luokka: Sorsat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Cymraeg
- Deutsch
- Eesti
- English
- Français
- Lietuvių
- Nederlands
- Norsk (bokmål)
- Polski
- Svenska